text: Politiet kørte fodgænger på Sønderborg-motorvejen hjem 
  13 november 2015 kl. 05.45
  En fodgænger, der i nat tog sig en spadseretur på motorvejen mellem Sønderborg og Kliplev, fik god politi-service.
  En patrulje fra Syd- og Sønderjyllands Politi stod natten til fredag for god borgerservice, da en uheldig bilist blev kørt hjem og i seng, da han havde fået motorstop på den sønderjyske motorvej.
  Politiet fik kort efter kl. tre flere anmeldelser om en fodgænger, der gik på motorvejen med retning mod vest.
  - Der var tale om en bilist, der havde fået motorstop. Da han var ædru, valgte vores patrulje at køre manden hjem, så han kunne få lidt nattesøvn, da der ikke var andre presserende opgaver, siger vagtchef Henrik Sønderskov til TV SYD fredag morgen.
  Fodgængeren på Sønderborgmotorvejen er fundet. Får en gratis tur i patruljebilen hjem til bopælen.  #politidk
  
  Vi advarer mod fodgænger på Sønderborgmotorvejen, vestgående ca. 1 km. før Søgård. Vi er på vej.  #politidk
  
  